

 ***ΑΡΧΗΓΕΙΟ***

***ΛΙΜΕΝΙΚΟΥ ΣΩΜΑΤΟΣ- ΕΛΛΗΝΙΚΗΣ ΑΚΤΟΦΥΛΑΚΗΣ***

 ***ΚΕΝΤΡΙΚΟ ΛΙΜΕΝΑΡΧΕΙΟ ΗΡΑΚΛΕΙΟΥ***

 ***ΤΟΜΕΑΣ ΛΙΜΕΝΙΚΗΣ ΑΣΤΥΝΟΜΙΑΣ***

|  |  |
| --- | --- |
|  |  Ηράκλειο, 27/06/2025 |
|  | **ΠΡΟΣ:** 1) ΤΟΠΙΚΑ ΡΑΔΙΟΤΗΛΕΟΠΤΙΚΑ Μ.Μ.Ε. 2) ΤΟΠΙΚΟ ΤΥΠΟ **ΚΟΙΝ:** ΠΕΡΙΦΕΡΕΙΑ ΚΡΗΤΗΣ (Γρ.ΤΥΠΟΥ & ΔΗΜΟΣΙΩΝ ΣΧΕΣΕΩΝ) |

###

**ΔΕΛΤΙΟ ΤΥΠΟΥ**
**Ναυτική Εβδομάδα 2025 – Ηράκλειο Κρήτης**
**"Ελλάς εν πλω" | 2 – 6 Ιουλίου 2025 | Λιμένας Ηρακλείου**

Μετά από 19 χρόνια, η Ναυτική Εβδομάδα επιστρέφει στο Ηράκλειο Κρήτης, με ένα πλούσιο πρόγραμμα εκδηλώσεων που θα πραγματοποιηθούν από τις 2 έως τις 6 Ιουλίου 2025, στον Προβλήτα Μικρού Κούλε του λιμένα Ηρακλείου.

Ο εορτασμός έχει στόχο:

* Την ανάδειξη του ρόλου του Πολεμικού Ναυτικού, του Λιμενικού Σώματος - Ελληνικής Ακτοφυλακής και του Εμπορικού Ναυτικού ως πυλώνων εθνικής ισχύος και οικονομικής ανάπτυξης.
* Την ενίσχυση της ναυτοσύνης και της αγάπης προς τη θάλασσα, ειδικά στους νέους και τις νέες της χώρας, με απώτερο σκοπό την προσέλκυσή τους στα ναυτικά επαγγέλματα.
* Την ενδυνάμωση του ηθικού των πολιτών και τη γνωριμία τους με τις ναυτικές παραδόσεις του Έθνους.
* Την προώθηση του ναυταθλητισμού και του πνεύματος ευγενούς άμιλλας.

Καθ’ όλη τη διάρκεια των εκδηλώσεων, σύμφωνα με επισυναπτόμενο πρόγραμμα, οι επισκέπτες θα έχουν την ευκαιρία να παρακολουθήσουν ιστιοπλοϊκούς αγώνες, να συμμετάσχουν σε εκπαιδευτικές και περιβαλλοντικές δράσεις, να επισκεφθούν πλωτά μέσα του Λιμενικού Σώματος – Ελληνικής Ακτοφυλακής, του Πολεμικού Ναυτικού και του Πυροσβεστικού Σώματος, να απολαύσουν συναυλίες και θεματικά περίπτερα. Παράλληλα, θα πραγματοποιηθούν δωρεάν ιατρικές εξετάσεις για παιδιά, δωρεάν περιηγήσεις με Ιστιοφόρα και ταχύπλοα σκάφη, επιστημονικές παρουσιάσεις και δραστηριότητες για όλες τις ηλικίες.

Η Ναυτική Εβδομάδα 2025 στο Ηράκλειο αποτελεί μια μεγάλη γιορτή της θάλασσας και της ναυτικής μας παράδοσης, ανοιχτή σε όλους.